মহাখালীতে স্টার সিনেপ্লেক্সের তৃতীয় শাখার উদ্বোধন | Channel 24
শনিবার, ৩০ মে, ২০২০ | আপডেট ০৩ ঘন্টা ২৬ মিনিট আগে
২০ অক্টোবর, ২০১৯ ২২:২৫
রাজধানীর মহাখালিতে যাত্রা শুরু হলো নতুন সিনেপ্লেক্সের। নব নির্মিত স্টার সিনেপ্লেক্সটিতে রয়েছে মোট ৩টি থিয়েটার। গত শনিবার সন্ধ্যায় জাঁকজমক আয়োজনে হয় নতুন সিনেপ্লেক্সের উদ্বোধন। যেখানে এসেছিলেন সংস্কৃতি অঙ্গনের অনেকেই।
দেশ জুড়ে যখন বন্ধ হচ্ছে একের পর এক হল, তখন রাজধানীতে হলো নতুন সিনেপ্লেক্সের উদ্বোধন। বসুন্ধরা সিটি ও সীমান্ত স্কয়ারের পর শনিবার মহাখালীতে 'স্টার সিনেপ্লেক্সের' যাত্রা শুরু হলো। তাই তো চলচ্চিত্রবাসীর জন্য শনিবারের সন্ধ্যাটি নিঃসন্দেহে ছিলো আনন্দঘন।
নতুন সিনেপ্লেক্সে রয়েছে মোট ৩টি আধুনিক থিয়েটার। এর দুটিতে ২৬৪ আর ভিআইপি হলে রয়েছে ৩৮টি আসন। প্রতিষ্ঠার ১৫ বছর উদযাপন করছে স্টার সিনেপ্লেক্স। তাই আসছে জানুয়ারিতে সনিতে ১৫তম সিনেপ্লেক্স চালুর কথা জানালেন এর চেয়ারম্যান।
রবিবার থেকেই নতুন এই মাল্টিপ্লেক্সে ছবি উপভোগ করতে পারবে দর্শকরা।